Olai Fauske

Olai Anderssen Fauske (1887–1944) var en norsk portrett- og prospektfotograf.

Arbeid 
I 1905 gikk Fauske i lære hos fotograf Otto Talle i Bergen. Samme år etablerte han seg som fotograf på hjemstedet. I 1912 etablerer han seg med atelier i Førde og grunnlegger firmaet O. Fauske. Fauske reiste mye rundt og fotograferte i hjembygden og områdene rundt - for det meste prospektkort og portretter. Sambygdinger og andre fra Sunnfjord som hadde utvandret til USA var en viktig del av Fauske sitt kundegrunnlag. Firmaet ble etter hans død overtatt av Tom Vassdal.

Fotoarkivet 
Både negativarkivet, bedriftsarkivet og gjenstander etter Olai Fauske er bevart. Negativarkivet omfatter cirka 8000 negativ, og er tilgjengelig på nett hos Fylkesarkivet i Sogn og Fjordane. Gjenstander fra Fauske sitt atelier i Førde er bevart ved Sunnfjord Museum.

Referanser

Litteratur 
 Bonge, Susanne (1980): Eldre norske fotografer. Fotografer og amatørfotografer i Norge frem til 1920. Bergen. ISBN 82-7130-014-8
 Reiakvam, Oddlaug (1997): Bilderøyndom, røyndomsbilde. Fotografi som kulturelle tidsuttrykk. Oslo. ISBN 82-521-5032-2
 Tyssen, Asbjørn (2016): "Modernist og norskdomsmann. Olai Fauske 1887-1944". Kjelda, nr. 2. ISSN 0803-9682

Eksterne lenker 
 Olai Fauskes negativarkiv ved Fylkesarkivet i Sogn og Fjordane

Bedrifts- og privatarkivet etter Olai Fauske

 Olai Fauske på Flickr

Norske fotografer
Personer fra Naustdal kommune